CELEX: 62015TN0737
Language: sk
Date: 2015-12-18 00:00:00
Title: Vec T-737/15: Žaloba podaná 18. decembra 2015 – Hydro Aluminium Rolled Products/Komisia

15.2.2016   
            
            
               SK
            
            
               Úradný vestník Európskej únie
            
            
               C 59/42
            
         Žaloba podaná 18. decembra 2015 – Hydro Aluminium Rolled Products/Komisia
   (Vec T-737/15)
   (2016/C 059/49)
   Jazyk konania: nemčina
   
      Účastníci konania
   
   
      Žalobkyňa: Hydro Aluminium Rolled Products GmbH (Grevenbroich, Nemecko) (v zastúpení: U. Karpenstein a K. Dingemann, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil podľa článku 264 ZFEÚ rozhodnutie Komisie (EÚ) 2015/1585 z 25. novembra 2014 v konaní o schéme štátnej pomoci SA.33995 (2013/C) (ex 2013/NN), ktorú Nemecko poskytlo na podporu elektrickej energie z obnoviteľných zdrojov a obmedzenie energeticky náročných odberateľov, C (2014) 8786 final,
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod: Nejde o štátne prostriedky
               Žalobkyňa tvrdí, že žalovaná sa nesprávne domnievala, že pravidlo o výnimke v prospech energeticky náročných odberateľov podľa zákona EEG z roku 2012 sa uskutočňuje zo „štátnych prostriedkov“ v zmysle článku 107 ods. 1 ZFEÚ. Príplatok EEG totiž hradia výlučne súkromné osoby a získané prostriedky nemožno ani pripísať štátu z dôvodu neexistencie stálej kontroly a s ňou spojených skutočných možností prístupu orgánov k týmto prostriedkom.
            
         
               2.
            
            
               Druhý žalobný dôvod: Neexistujúca selektívnosť
               Žalobkyňa tvrdí, že osobitné kompenzačné pravidlo nie je, ako to vyžaduje článok 107 ods. 1 ZFEÚ, selektívne, ale je logickou a systematickou výnimkou v systéme právnej úpravy zákona EEG.
            
         
               3.
            
            
               Tretí žalobný dôvod: Porušenie zásady ochrany legitímnej dôvery
               Žalobkyňa na tomto mieste uvádza, že žalovaná odôvodnila legitímnu dôveru žalobkyne, ktorá je hodná ochrany, tým, že viac ako desať rokov nevykonala kontrolu zákona EEG z hľadiska práva štátnej pomoci, ktorého obsah jej bol známy. Žalovaná navyše nepristúpila k vymáhaniu porovnateľnej pomoci v iných členských štátoch.